**Všeobecné záväzné nariadenie obce Pobedim**

**č. 1/2021**

**o výške príspevku na čiastočnú úhradu nákladov na činnosti škôl a školských zariadení v obci Pobedim**

Obecné zastupiteľstvo obce Pobedim na základe ustanovenia §6 zákona SNR č. 369/1990 Zb. o obecnom zriadení v znení neskorších predpisov a v súlade so zákonom NR SR č. 245/2008 Z.z. o výchove a vzdelávaní (školský zákon), ktorým sa dopĺňa zákon NR SR č. 596/2003 Z.z. o štátnej správe v školstve a školskej samospráve v znení neskorších predpisov, vydáva toto všeobecne záväzné nariadenie:

**§ 1**

**Predmet úpravy**

Toto všeobecne záväzné nariadenie určuje výšku mesačného príspevku na čiastočnú úhradu nákladov na činnosti školského klubu detí, výšku príspevkov na čiastočnú úhradu nákladov v školskej jedálni a podmienky ich úhrady a bližšie upravuje práva a povinnosti rodičov alebo inej fyzickej osoby než rodiča, ktorá má dieťa zverené do osobnej starostlivosti na základe rozhodnutia súdu.

**§ 2**

**Pôsobnosť**

Toto nariadenie je záväzné pre všetkých zákonných zástupcov, ktorých dieťa navštevuje Základnú školu s materskou školou Jána Hollého Pobedim, Školský klub detí pri ZŠ s MŠ Jána Hollého Pobedim a Školskú jedáleň pri ZŠ s MŠ Jána Hollého Pobedim, ktorých zriaďovateľom je obec Pobedim.

**§ 3**

**Výška príspevku v materskej škole, termín a spôsob úhrady**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou **10,- EUR**.
2. Príspevok sa neuhrádza za dieťa:
3. ktoré má jeden rok pred plnením povinnej školskej dochádzky,
4. ak zákonný zástupca dieťaťa predloží riaditeľovi ZŠ s MŠ doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona č. 599/2003 o pomoci v hmotnej núdzi a o zmene a doplnení niektorých zákonov v znení neskorších predpisov,
5. ktoré je umiestnené v zariadení na základe rozhodnutia súdu
6. Príspevok na základe tohto nariadenia sa neuhrádza za dieťa:
7. ktoré má prerušenú dochádzku do MŠ na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,
8. ktoré nedochádzalo do MŠ v čase školských prázdnin alebo bola prerušená prevádzka MŠ zapríčinená zriaďovateľom, alebo inými závažnými dôvodmi, v týchto prípadoch uhrádza zákonný zástupca dieťaťa pomernú časť určeného príspevku.

**§ 4**

**Výška príspevkov na čiastočnú úhradu nákladov v školskej jedálni,**

**termín a spôsob tejto úhrady**

1. Školská jedáleň pri ZŠ s MŠ Jána Hollého Pobedim poskytuje stravovanie podľa odporúčaných výživových dávok pre obyvateľstvo Slovenskej republiky, materiálno-spotrebných noriem a receptúr pre školské stravovanie a finančných pásiem nákladov na nákup potravín na jedno jedlo podľa vekových skupín stravníkov vydaných Ministerstvom školstva, vedy, výskumu a športu SR pre:
2. deti materskej školy
3. žiakov základnej školy
4. zamestnancov ZŠ s MŠ
5. iné fyzické osoby so súhlasom zriaďovateľa a príslušného Regionálneho úradu verejného zdravotníctva v Trenčíne
6. Výška príspevku zákonného zástupcu dieťaťa alebo žiaka na nákup potravín na jedno jedlo podľa vekových kategórií stravníkov sa stanovuje v zmysle ustanovenia § 140 ods.9 školského zákona.
7. Zákonný zástupca dieťaťa materskej školy uhrádza výšku finančného príspevku na stravovanie vo výške nákladov na nákup potravín podľa vekových kategórií stravníkov v súlade s 3. finančným pásmom vydaným MŠVVŠ SR.
8. Zákonný zástupca dieťaťa základnej školy uhrádza výšku finančného príspevku na stravovanie vo výške nákladov na nákup potravín podľa vekových kategórií stravníkov v súlade so 3. finančným pásmom vydaným MŠVVŠ SR.
9. Určenie výšky príspevku na úhradu nákladov na nákup potravín na jedno jedlo podľa vekových kategórii stravníkov:

|  |  |  |  |  |  |  |
| --- | --- | --- | --- | --- | --- | --- |
| Kategória | Desiata | Obed | Olovrant | Spolu | Doplatok zákonného zástupcu s dotáciou na potraviny | Poplatok zákonného zástupcu bez dotácie |
| MŠ - deti od 2 do 6 rokov - celodenný pobyt | **0,38** | **0,90** | **0,26** | **1,54** | **0,24** | **1,54** |
| Žiaci od 6 do 11 rokov | **-** | **1,21** | **-** | **1,21** |  | **1,21** |
| Žiaci od 11 do 15 rokov | **-** | **1,30** | **-** | **1,30** |  | **1,30** |

1. Výška dotácie na podporu výchovy k stravovacím návykom dieťaťa platná od 1.8.2021 je pre deti materských škôl a žiakov základných škôl 1,30 EUR za každý stravovací deň. Dotácia na podporu výchovy k stravovacím návykom sa poskytuje:
2. Na dieťa v materskej škole, ktoré žije v domácnosti, ktorej sa poskytuje pomoc v hmotnej núdzi, alebo ktorej príjem je najviac vo výške životného minima, za každý stravovací deň, v ktorom sa dieťa zúčastnilo vzdelávacieho procesu v materskej škole a súčasne odobralo obed a iné jedlo (desiata, olovrant) a každé dieťa, ktoré navštevuje materskú školu a v materskej škole je najmenej 50% detí z domácností, ktorým sa poskytuje pomoc v hmotnej núdzi.
3. Na žiaka navštevujúceho základnú školu, ktoré žije v domácnosti, ktorej sa poskytuje pomoc v hmotnej núdzi, alebo ktorej príjem je najviac vo výške životného minima, za každý stravovací deň, v ktorom sa zúčastní vzdelávacieho procesu v základnej škole a súčasne odoberie obed a každé dieťa, ktoré navštevuje základnú školu a v základnej škole je najmenej 50% detí z domácností, ktorým sa poskytuje pomoc v hmotnej núdzi.
4. Zákonnému zástupcovi dieťaťa, na ktoré je poskytnutá dotácia na podporu výchovy k stravovacím návykom a u ktorého podľa potvrdenia od ošetrujúceho obvodného lekára zdravotný stav vyžaduje osobitné stravovanie a školská jedáleň uvedený druh stravovania nezabezpečí, ZŠ s MŠ vyplatí dotáciu bezhotovostným stykom na jeho bankový účet mesiac pozadu, na základe evidencie dochádzky dieťaťa alebo žiaka do školy.
5. Zriaďovateľ v zmysle ustanovenia § 140 ods. 10 školského zákona určuje výšku príspevku na úhradu režijných nákladov na výrobu a výdaj jedál a nápojov v školskej jedálni takto:
6. Zákonný zástupca každého dieťaťa prispieva na režijné náklady v školskej jedálni paušálne čiastkou **6,- EUR** mesačne. Príspevok na režijné náklady za dieťa alebo žiaka na čiastočnú úhradu nákladov spojených s činnosťou školskej jedálne je na každý mesiac určený jednotne bez ohľadu na to, koľko dní v mesiaci sa žiak odstravuje a bez nároku na vrátenie pomernej časti réžie.
7. Príspevok na úhradu režijných nákladov sa neuhrádza za dieťa alebo žiaka, ktorý má schválenú dotáciu na podporu výchovy k stravovacím návykom dieťaťa
8. Príspevok vo výške nákladov na nákup potravín uhrádza zákonný zástupca dieťaťa alebo žiaka mesačne do 20. dňa kalendárneho mesiaca na účet školskej jedálne bezhotovostným bankovým prevodom alebo poštovou poukážkou. Platný doklad o zaplatení úhrady príspevku je zákonný zástupca dieťaťa alebo žiaka povinný predložiť v ZŠ s MŠ na požiadanie.
9. Príspevok na režijné náklady sa uhrádza vopred, spolu s nákladmi na nákup potravín. Príspevok na úhradu režijných nákladov sa pripočíta k sume vypočítanej za náklady na potraviny.
10. Za stravníka sa považuje iba ten, kto odovzdá vyplnený a podpísaný zápisný lístok na stravovanie a uhradí určenú výšku poplatkov.

**§ 5**

**Výška príspevku, termín a spôsob úhrady v školskom klube detí**

1. Obec Pobedim v súlade s ustanovením § 114, ods. 6 a 7 školského zákona určuje výšku mesačného príspevku na čiastočnú úhradu nákladov spojených s činnosťou školského klubu detí takto:
2. pri pobyte žiaka do 14:00 hod. **3,- EUR** za každé dieťa navštevujúce školský klub detí (okrem detí uvedených v bode c))
3. pri pobyte žiaka do 16:00 hod. **5,- EUR** za každé dieťa navštevujúce školský klub detí (okrem detí uvedených v bode c))
4. **1,- EUR** za každé dieťa, ktorého zákonný zástupca o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi.
5. Termín a spôsob úhrady príspevku: mesačne do 15. dňa príslušného kalendárneho mesiaca v hotovosti do pokladne ZŠ s MŠ Jána Hollého Pobedim.

**§ 6**

**Kontrolná činnosť**

Kontrolu nad dodržiavaním tohto všeobecne záväzného nariadenia vykonáva hlavný kontrolór obce Pobedim.

**§ 7**

**Záverečné ustanovenia**

1. Obecné zastupiteľstvo obce Pobedim prijalo Všeobecne záväzné nariadenie Obce Pobedim č. 1/2021 o výške príspevku na čiastočnú úhradu nákladov na činnosti škôl a školských zariadení dňa 20.12.2021 a toto VZN č. 1/2021 nadobúda účinnosť 5.1.2022.
2. Účinnosťou VZN č. 1/2021 o výške príspevku na čiastočnú úhradu nákladov na činnosti škôl a školských zariadení sa ruší VZN č. 1/2008 zo dňa 26.8.2008 o výške príspevku na čiastočnú úhradu nákladov na činnosti škôl a školských zariadení.

V Pobedime dňa 21.12.2022

Mgr. Martin Lednický

starosta obce

Návrh VZN č. 1/2021 zverejnený dňa 4.10.2021

Návrh VZN č. 1/2021 zvesený dňa 19.12.2021

VZN č. 1/2021 schválené OZ dňa 20.12.2021 uznesením č. 127/2021

Schválené VZN č. 1/2021vyvesené dňa 21.12.2021

Schválené VZN č. 1/2021 zvesené dňa 5.1.2022

VZN č. 1/2021 nadobúda účinnosť dňa 5.1.2022